CELEX: 62014CN0597
Language: mt
Date: 2014-12-22 00:00:00
Title: Kawża C-597/14 P: Appell ippreżentat fit- 22 ta’ Diċembru 2014 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija mill-Qorti Ġenerali (Is-Sitt Awla) fl- 24 ta’ Ottubru 2014 fil-Kawża T-543/12, Grau Ferrer vs UASI – Rubio Ferrer (Bugui Va)

16.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/5
            
         Appell ippreżentat fit-22 ta’ Diċembru 2014 mill-Uffiċċju għall-Armonizzazzjoni fis-Suq Intern (Trade marks u Disinni) (UASI) mis-sentenza mogħtija mill-Qorti Ġenerali (Is-Sitt Awla) fl-24 ta’ Ottubru 2014 fil-Kawża T-543/12, Grau Ferrer vs UASI – Rubio Ferrer (Bugui Va)
   (Kawża C-597/14 P)
   (2015/C 089/06)
   Lingwa tal-kawża: l-Ispanjol
   
      Partijiet
   
   
      Appellant: L-Uffiċċju għall-Armonizzazzjoni fis-Suq Intern (Trade marks u Disinni) (UASI) (rappreżentanti: S. Palmero Cabezas u A. Folliard-Monguiral, aġenti)
   
      Partijiet oħra fil-proċedura: Xavier Grau Ferrer, Juan Cándido Rubio Ferrer u Alberto Rubio Ferrer
   
      Talbiet
   
   
               —
            
            
               tannulla s-sentenza appellata
            
         
               —
            
            
               tagħti deċiżjoni ġdida fuq il-mertu tal-kawża billi tiċħad ir-rikors ippreżentat kontra d-deċiżjoni kkontestata, jew tibgħat lura l-kawża quddiem il-Qorti Ġenerali
            
         
               —
            
            
               tikkundanna lir-rikorrenti quddiem il-Qorti Ġenerali għall-ispejjeż
            
         
      Aggravji u argumenti prinċipali
   
   
               1.
            
            
               Il-Qorti Ġenerali kisret l-Artikolu 76(2) tar-Regolament dwar it-trade mark Komunitarja (1) u t-tielet subparagrafu tar-Regola 50(1) tar-Regolament ta’ implementazzjoni (2) billi kkunsidrathom applikabbli għal dan il-każ fuq il-bażi ta’ kriterji ta’ evalwazzjoni żbaljati.
            
         
               2.
            
            
               Il-Qorti Ġenerali kisret l-Artikolu 76(2) tar-Regolament dwar it-trade mark Komunitarja u t-tielet subparagrafu tar-Regola 50(1) tar-Regolament ta’ implementazzjoni meta bbażat ruħha fuq interpretazzjoni żbaljata tal-portata tas-setgħa diskrezzjonali li tirriżulta minn dawn id-dispożizzjonijiet. B’mod partikolari, meta qieset li l-Bord tal-Appell għandu din is-setgħa irrispettivament minn jekk id-dokumenti prodotti għall-ewwel darba quddiemu humiex addizzjonali jew le. Il-kwistjoni ta’ jekk is-setgħa diskrezzjonali rrikonoxxuta lill-Bordijiet mill-Artikolu 76(2) tar-Regolament dwar it-trade mark Komunitarja u mit-tielet subparagrafu tar-Regola 50(1) tar-Regolament ta’ implementazzjoni teżistix f’kull każ, jiġifieri, anki meta d-dokumenti prodotti tard quddiem il-Bord huma ġodda, hija punt ta’ liġi li għandu jiġi ċċarat mill-Qorti tal-Ġustizzja.
            
         
               3.
            
            
               Il-Qorti Ġenerali applikat ħażin l-Artikolu 15(1)(a) tar-Regolament dwar it-trade mark Komunitarja meta ddeċidiet li t-trade mark Komunitarja preċedenti ntużat f’forma b’elementi differenti li ma jbiddlux il-karattru distintiv tat-trade mark kif hija rreġistrata.
            
         
      (1)  Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146), fil-verrżjoni tiegħu kif emendat [issostitwit bir-Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)].
   
      (2)  Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti, Kapitolu 17, Vol. 1, p. 189).